ໄນຈີເຣຍ ປະກາດ ພາວະສຸກເສີນແຫ່ງຊາດ ຍ້ອນການແຜ່ລະບາດ ຂອງເຊື້ອອີໂບລາ (ວີດີໂອ/ສະໄລດ໌)
ປະທານາທິບໍດີ ​ໄນ​ຈີ​ເຣຍ ທ່ານ Goodluck Jonathan ​ໃນ​ວັນ​ສຸກ​ວານ​ນີ້ ​ໄດ້ອະນຸມັດ​ທຶນສຸກ​ເສີນ ຈຳນວນເກືອບ 12 ລ້ານໂດ​ລາ ​ເພື່ອ​ລະ​ງັບ​ການ​​ແຜ່​ລາມ​ຂອງ​ອີ​ໂບລາ.
ປະທານາທິບໍດີ ໄນຈີເຣຍ ໄດ້ປະກາດພາວະສຸກເສີນແຫ່ງຊາດ ຍ້ອນການລະບາດຂອງໄວຣັສອີໂບລາ ໃນຂະນະທີ່ອົງການ ອະນາໄມໂລກ (WHO) ກ່າວວ່າ ບັດນີ້ ການລະບາດດັ່ງກ່າວ ເທົ່າກັບເປັນພາວະສຸກເສີນດ້ານສາທາລະນະສຸກ ຂອງສາກົນ ປະທານາທິບໍດີ ໄນຈີເຣຍ ທ່ານ Goodluck Jonathan ໃນ ວັນສຸກວານນີ້ ໄດ້ອະນຸມັດທຶນສຸກເສີນ ຈຳນວນເກືອບ 12 ລ້ານໂດລາ ເພື່ອລະງັບການແຜ່ລາມຂອງອີໂບລາ ທີ່ໄດ້ນຳ ໄປສູ່ການເສຍຊີວິດຂອງສອງຄົນ ຢູ່ໃນເມືອງຫລວງການຄ້າ ເລກົສ (Lagos) ນັ້ນ ປະທານາທິບໍດີ Jonathan ຍັງໄດ້ ບອກໃຫ້ບັນດາໂຮງຮຽນທັງຫລາຍ ຕໍ່ວັນພັກອອກໄປອີກ ແລະຊຸກຍູ້ໃຫ້ບັນດາກຸ່ມສາສະໜາ ແລະການເມືອງ ຫລີກລ່ຽງການເຕົ້າໂຮມຄົນຈຳ ນວນຫລວງຫລາຍ ທີ່ອາດຈະແຜ່ຈະຫຍາຍເຊື້ອໄວຣັສນັ້ນ ໃນວັນສຸກວານນີ້ເຊັ່ນກັນ ອົງການອະນາໄມໂລກ ລາຍງານວ່າ ໂຕເລກຂອງຜູ້ເສຍຊີວິດ ຈາກການລະບາດ ຢູ່ສີ່ປະເທດອາຟຣິກາຕາເວັນຕົກ ຍັງສືບຕໍ່ສູງຂື້ນ ແລະວ່າໂຕເລກ ຜູ້ຕິດເຊື້ອທັງໝົດທັງມົດ ເວລານີ້ ແມ່ນຢູ່ທີ່ 1,779 ຄົນ ແລະໃນນັ້ນ 961ຄົນ ໄດ້ເສຍ ຊີວິດໄປແລ້ວ ອົງການອະນາໄມໂລກ ໄດ້ປະກາດການແຜ່ລະບາດ ສະພາວະສຸກເສິນດ້ານສາທາລະນະ ສຸກສາກົນ ທີ່ຕ້ອງການການຕອບໂຕ້ເປັນພິເສດ ຈຶ່ງຈະຢຸດຢັ້ງບໍ່ໃຫ້ແຜ່ລາມອອກໄປໄດ້ ຢູ່ນອກກອງປະຊຸມຢູ່ ກອງປະຊຸມນັກຂ່າວ ທີ່ນະຄອນ Geneva ຫົວໜ້າອົງການອະນາ ໄມໂລກ ດຣ Margaret Chan ກ່າວວ່າ ສີ່ປະເທດ ອາຟຣິກາໃຕ້ ທີ່ໄດ້ຮັບຜົນກະທົບ ຈາກອີໂອລາ “ບໍ່ມີຄວາມສາມາດ ທີ່ຈະຄວບຄຸມການແຜ່ລະບາດ ທີ່ມີຂະໜາດໃຫຍ່ໂຕ ແລະສະລັບ ຊັບຊ້ອນຂະໜາດນີ້” ແລະໄດ້ຮ້ອງຂໍການຊ່ວຍເຫລືອຫລາຍຂຶ້ນ ຈາກນາໆ ຊາດ ຢູ່ກອງ